Chaminera

Una chamineraCon a variant cheminera, chiminera, chominera, chuminera, chumenera, chimenera y chubinera (d'o francés cheminée) ye un sistema que se fa servir pa forachitar gases calients y fumo de calderas, escalfadors, estufas, furnos, fogons u fogarils enta l'atmosfera. Típicament son completament verticals ta a asegurar que os gases calients puedan fluir sin de problemas, movendo-se por convección. Tamién bi ha chamineras que no son verticals de tot, que s'instalan en cocinas u chicotas salas de calderas ta quitar os fumos a traviés de foratos feitos en as parez. As chamineras que han estato construitas asinas han de disponer de mallas de protección ta evitar que os muixons i faigan niedos, y se les ha de dar una inclinación diferent a 0º ta facilitar a salita de fumos.

O espacio aintro d'una chaminera se diz "conducto de fumo". As chamineras pueden trobar-se en edificios, locomotoras u en barcos. A corrient d'aire que orichina o fuego y que fa que o fumo puye por a chaminera se diz "tiro". O termin chaminera tamién puet aplicar-se a aspectos d'a naturaleza, particularment en formacions rocosas.

 Etimolochía 
A palabra chaminera ye un galicismo derivata de cheminée. En aragonés medieval se deciba chamineya con a epentesi antihiatica. A palabra chamineya representa o testimonio mes antigo d'esta palabra en iberorromance,Germán Colón El español y el catalán, juntos y en contraste Editorial Ariel 1989 calentata arredol de l'anyo 1400, estando mes antiga que o castellano chimenea. 

Notas

Referencias

 Veyer tamién 
Chaminera troncoconica.

 Vinclos externos 

Categoría:Elementos arquitectonicos
Categoría:Fumo
Categoría:Galicismos